ཁབ་ཁའི་ལྟ་བ་ལ་ཤན་ཞུགས་མྱོང་བའི་མཁས་པ་གཙོ་བོ་ནི་འཇར་མན་གྱི་མཚན་ཉིད་རིག་པ་བ་ཆེན་མོ་ནེའུ་ཆེདང་།གཞི་གྲུབ་རིང་ལུགས་པའི་ཤིང་རྟ་པ་སྟེ་ཏན་མེག་གི་མཚན་ཉིད་རིག་པ་བ་ཁེར་ཁེ་གར་དིགཉིས་ཡིན།གཞན་ཆེ་ཕྱོགས་ནས་སྐབས་དེའི་ཨོ་ཧང་བཙན་རྒྱལ་ཆེན་མོས་ད་དུང་དབང་ཆ་སྒེར་སྡོམ་རིང་ལུགས་ཀྱི་བྱ་བྱེད་སྐྱོང་བ་དང་།ཡ་ཧུ་དཱ་པའི་མི་རིགས་ལ་གཞན་གྱི་ཁྱད་གསོད་གཏོང་བ།སྤྱི་ཚོགས་ཀྱི་སྒང་ལ་ཁྲིམས་ནི་གཟུགས་ཙམ་ལས་དོན་གྱིས་དབེན་པ།ཆུང་ཕྱོགས་ནས་པ་ལགས་ཀྱི་གཏུམ་དྲག་དང་བཙན་དབང་གིས་གཉོམ་ཆུང་ངུའི་སེམས་ལ་འཇིགས་པ་དང་ཞུམ་པའི་རྨ་ཁ་ཟབ་མོ་བཏབ་ཡོད་པ་བཅས་རྒྱུ་དང་རྐྱེན་དུ་གྱུར་ཏེ།ཁབ་ཁས་འཇིག་རྟེན་འདི་ཆ་མེད་དང་ཅི་བྱ་གཏོལ་མེད།ཡ་མ་བརླ།ཁུངས་མེད་ལུང་བྲལ་ཞིག་ཏུ་མཐོང་གི་ཡོད།ཁོ་སྔ་ཕྱིར་སྐྱེས་མ་ཞིག་དང་མཉམ་དུ་གཉེན་རྟགས་བརྒྱབ་ནའང་།ལན་གཉིས་ཀར་རྒྱུ་མཚན་གཅིག་རྐྱེན་དུ་བྱས་ནས་གཉེན་མ་བསྒྲིགས་པར་མི་ཚེ་ཐུང་ངུ་དེ་ལྟར་ལུས།